ROMÂNIA              					                                                                                                                                                       
JUDEŢUL TIMIŞ						                                     
MUNICIPIUL TIMIŞOARA
PRIMĂRIA		                                                                                                        
NR. SC2019- 5969/12.03.2019			 

RAPORT DE SPECIALITATE
privind aprobarea încheierii Contractelor de administrare în regim silvic, a fondului forestier proprietate a Municipiului Timişoara, între Municipiul Timişoara şi Regia Naţională a Pădurilor –Romsilva, Direcţia Silvică Timiş prin Ocolul Silvic Timişoara, respectiv  Ocolului Silvic Ana Lugojana

Având în vedere Expunerea de motive nr. SC2019- 5969/12.03.2019 a Primarului Municipiului Timişoara şi Proiectul de hotărâre privind aprobarea  Contractelor de administrare a pădurilor Municipiului Timişoara cu Regia Naţională a Pădurilor –Romsilva, Direcţia Silvică Timiş prin Ocolul Silvic Timişoara, respectiv  Ocolului Silvic Ana Lugojana,  în conformitate cu legislaţia în vigoare.
Facem următoarele precizări:
Municipiului Timişoara  deţine în domeniu privat o suprafaţă de 730,1 ha pădure cu  valoarea de inventar de 7.301.020,00 lei.
Pădurile Municipiului Timişoara  au fost administrare pe o perioadă de 10 ani de Regia Naţională a Pădurilor –Romsilva Direcţia  Silvică  Timisoara, Ocolul Silvic Timişoara, prin Contractul de administrare nr.1160/07.02.2008, respectiv  Ocolul Silvic „ Ana – Lugojana , prin Contractul de administrare nr.10182/20.11.2009. În prezent ambele contracte sunt expirate.
 Conform Legii nr. 46/2008 (CODUL SILVIC) cu modificările şi completările ulterioare:
-Titlul II Administrarea fondului forestier naţional, Articolul 10, aliniatul (1) Este obligatorie administrarea sau, după caz, asigurarea serviciilor silvice pentru întregul fond forestier naţional, indifferent de forma de proprietate, prin ocoale silvice.
-Capitolul VI Paza şi protecţia pădurilor Articolul 51,aliniatul (1) Proprietarii de păduri sunt obligaţi să asigure paza pădurii împotriva tăierilor ilegale de arbori, a furturilor, a distrugerilor,a degradărilor, a păşunatului şi a altor fapte păgubitoare pentru fondul forestier, în condiţiile legii.
Conform HG 954 septembrie 2002, apare în M.O. nr.686 din 17-09-2002 pentru stabilirea modalităţilor concrete de gospodărire a padurilor şi de repartizare a resurselor materiale şi a surselor financiare cuvenite persoanelor fizice şi juridice pentru pădurile pe care le au în proprietate şi pe care le administrează prin structuri silvice de stat, pe baza contractuala, precum şi a obligatiilor acestora, Articolul 3 aliniatul (4) Contractele de administrare se incheie pe o durată minima egala cu numărul de ani rămaşi din perioada de valabilitate a amenajamentului silvic. 
Conform Legii nr. 46/2008 (CODUL SILVIC) cu modificările şi completările ulterioare, Articolul 20 alin (5) Perioada de valabilitate a amenajamentului silvic este de 10 ani.
 Având în vedere prevederile legale expuse în prezentul raport, apreciem că proiectul de hotărâre privind  aprobarea Contractelor de administrare a pădurilor Municipiului Timişoara cu Regia Naţională a Pădurilor –Romsilva, Direcţia Silvică Timiş prin Ocolul Silvic Timişoara, respectiv  Ocolului Silvic Ana Lugojana îndeplineşte condiţiile pentru a fi supus dezbaterii şi aprobării plenului consiliului local.

